Gedig: OggendliedArgieffoto (Foto: Guang Yang/Unsplash) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Oggendlied” deur Alwyn Roux Na Louise Glück Van pyn is altyd iets te maak. Ma verswyg die feit, maar Sondae klink die orrelspel in elke register uit – Bach Händel Mendelssohn, terwyl sy haar sorge aan Hom toevertrou. Met ŉ oop gemoed in dié gewyde uur haar kennis en beperkings aan Sy voete lê. Geen wonder ek is aangewese op stilte nie in wêrelde verdiep asof luisterend na ŉ afgeslote lied.